رؤف پاریکھ

رؤف پاریکھ ایک اردو فرہنگ نویس، ماہر لسانیات،  مزاح نگار اور کالم نگار ہیں۔ وہ 26 اگست، 1958ء کو کراچی میں پیدا ہوئے، پاریکھ صاحب نے کراچی میں تعلیم حاصل کی۔ جامعہ کراچی سے اردو میں ایم اے اور پی ایچ ڈی کرنے کے بعد انہوں نے 2003ء سے 2007ء تک اردو ڈکشنری بورڈ کراچی کے لیے بطور مدیرِ اعلٰی  کام کیا۔ اب وہ جامعہ کراچی میں اردو کی تدریس کے فرائض سر انجام دے رہے ہیں اور روزنامہ ڈان میں ہفتہ وار ادبی کالم لکھتے ہیں۔
16 دسمبر 2020ء کو صدر نشین ادارہ فروغ قومی زبان اسلام آباد مقرر ہوئی،

تصانیف
تحقیقی مقالہ جات، مزاحیہ مضامین اور تنقیدی تحریروں کے علاوہ وہ بیس کتابوں کے مصنف ہونے کا بھی اعزاز رکھتے ہیں 
اُردو لغت (جلد 19، 20 اور 21)، 
اُردو لغت نویسی، 
دی اوکسفرڈ اردو-انگریزی ڈکشنری  
عصری ادب اور سماجی رجحانات
اولین اردو سلینگ لغت(2006ء)
اردو نثر میں مزاح نگاری اور سماجی پس منظر (1996ء)
علم لغت، اصول لغت اور لغات
علم لغات (اصول اور تنقید) 
لغات(تحقیق و تنقید) 
لسانیاتی مباحث 
لغت نویسی اور لغات

رؤف پاریکھ کی لسانیاتی خدمات: اکیسویں صدی کے تناظر میں 
”رؤف پاریکھ کی لسانیاتی خدمات: اکیسویں صدی کے تناظر میں“کے عنوان سے محمد عثمان بٹ کا تحقیقی مقالہ 2022ء میں سامنے آیا۔ اِس میں اُنھوں نے رؤف پاریکھ کے 2001ء کے بعدمنظرِ عام پر آنے والے لسانیاتی کاموں کا احاطہ کیا ہے۔  یہ مضمون اکیسویں صدی کے تناظر میں ایک ماہر لسانیات اور لغت نگار ہونے کے ناطے اُردو لسانیات کے شعبے میں رؤف پاریکھ کے کام کی دو اہم جہتوں سے متعلق ہے۔ اُن کی اہم لسانی شراکتیں اُردو لغت کے خصوصی حوالے سے تاریخ، اُصولوں، طریقوں اور مباحث کی عکاسی کرتی ہیں۔ وہ اُردو سلینگ لغت کے میدان کے بنیاد گزار ہیں کیوں کہ اُنھوں نے 2006ء میں پہلی اُردو سلینگ ڈکشنری تیار کی تھی۔ اُردو لُغت (تاریخی اصول پر) جلد 19، 20 اور 21 اُن کی ادارت میں اُردو لُغت بورڈ کراچی سے جاری کی گئی ہے۔ محمد عثمان بٹ لکھتے ہیں:” میں اُنھیں ڈاکٹر ابواللیث صدیقی کا حقیقی جانشین کہتا ہوں، جو بیسویں صدی کے ایک عظیم ماہر لسانیات اور لغت نگار تھے۔“

صدارتی ایوارڈ
حکومت پاکستان نے 2018ء  میں تقسیم اعزازات کے موقع پر شعبۂ اردو، جامعہ کراچی کے استاد ڈاکٹر رؤف پاریکھ کو صدارتی تمغہ حسن کارکردگی عطا کیا۔

مزید دیکھیے 
 کٹھ بولی

حوالہ جات 

1958ء کی پیدائشیں
اردو کے ماہر لسانیات
اردو مزاح نگار
بقید حیات شخصیات
پاکستانی صحافی
پاکستانی علما
پاکستانی کالم نگار
پاکستانی لغت نگار
پاکستانی ماہر لسانیات
پاکستانی مزاح نگار
پاکستانی مضمون نگار
تمغائے حسن کارکردگی وصول کنندگان
جامعہ کراچی کا تدریسی عملہ
فضلا جامعہ کراچی
کراچی کے مصنفین
گجراتی نسل کی پاکستانی شخصیات
ویکی ڈیٹا سے مطابقت رکھنے والی مختصر تفصیل